б)дали недействителността е обявена под формата на отмяна на права на притежателя на международната регистрация, на декларация за това, че марката е недействителна на абсолютни основания, или на декларация за това, че марката е недействителна на относителни основания;
 в)обстоятелството, че недействителността вече не подлежи на обжалване;
 г)номера на международната регистрация;
 д)името на притежателя на международната регистрация;
 е)в случай че недействителността не се отнася за всички стоки или услуги, се посочват онези стоки или услуги, по отношение на които е обявена недействителността, или онези, по отношение на които такава не е обявена;
 ж)датата, на която е обявена недействителността, заедно с посочване на датата, от която обявяването на недействителността поражда действие.
 Член 35
 Молба за преобразуване на международна регистрация в заявка за национална марка или в посочване на държава членка
 1.Без да се засягат изискванията, установени в член 159, параграфи 4—7 от Регламент (ЕО) No 207/2009, молбата за преобразуване на международна регистрация, посочваща Съюза, в заявка за национална марка или в посочване на държава членка съгласно членове 112 и 159 от същия регламент, съдържа:
 а)регистрационния номер на международната регистрация;
 б)датата на международната регистрация или датата на посочване на Съюза, извършено след международната регистрация съгласно член 3б, параграф 2 от Мадридския протокол, и, когато е приложимо, данни за претенцията за приоритет на международната регистрация съгласно член 159, параграф 2 от Регламент (ЕО) No 207/2009, както и данни за претенцията за предходност съгласно членове 34, 35 или 153 от Регламент (ЕО) No 207/2009;
 в)данните и елементите, посочени в член 113, параграф 1 от Регламент (ЕО) No 207/2009 и член 22, букви а), в) и г) от настоящия регламент.
 2.При публикуването на молбата за преобразуване, посочена в параграф 1, се посочват данните, предвидени в член 23.
 Член 36
 Преобразуване на международна регистрация, посочваща Съюза, в заявка за марка на ЕС
 Молбата за преобразуване съгласно член 161, параграф 3 от Регламент (ЕО) No 207/2009 съдържа, освен данните и елементите, посочени в член 2 от настоящия регламент, следното:
 а)номера на международната регистрация, която е заличена;
 б)датата, на която международната регистрация е заличена от Международното бюро;
 в)когато е уместно, датата на международната регистрация съгласно член 3, параграф 4 от Мадридския протокол или датата на вписване на териториалното разширяване за Съюза, извършено след международната регистрация съгласно член 3б, параграф 2 от Мадридския протокол;
 г)когато е приложимо, датата на претендирания в международната заявка приоритет според вписаното в международния регистър, който се води от Международното бюро.
 Дял ХIV
 Заключителни разпоредби
 Член 37
 Преходни мерки
 Независимо от член 80 от Делегиран регламент (ЕС) .../..., разпоредбите на Регламент (ЕО) No 2868/95 продължават да се прилагат по отношение на текущите производства, при които настоящият регламент не се прилага съгласно член 38 от него, до приключването на тези производства.
 Член 38
 Влизане в сила и прилагане
 1.Настоящият регламент влиза в сила в деня след деня на публикуването му в Официален вестник на Европейския съюз.
 2.Настоящият регламент се прилага от 1 октомври 2017 г. при следните изключения:
 а)дял II не се прилага за заявки за марка на ЕС, подадени преди горепосочената дата, както и за международни